Usedom

Usedom ( Uznam) je kupa w Pomorskim zaliwje Baltiskeho morja, kotraž słuša zwjetša k Mecklenburgsko-Předpomorskej, mjeztym zo je wuchodny kónc dźěl Zapadopomorskeho wojewódstwa w Pólskej. Po Rujanach je Usedom druha najwjetša kupa Němskeje. Něhdźe połojca wobydlerstwa bydli w najwjetšim měsće Świnoujście. Najwjetšej sydlišći w němskim dźělu stej Heringsdorf na wuchodźe a Zinnowitz na zapadźe.

Kupa je wobmjezowana wot dweju promjenjow Wódry: Peene na zapadźe a Świna na wuchodźe. Na juhu kupy leži Šćećinski zaliw.

Usedom je pomjenowany po městačku ze samsnym mjenom, kotrež je so prěni raz w lěće 1124/25 jako Uznoimia civitas naspomniło. Mjeno uznojm abo uznam je słowjanskeho pochada a woznamjenjenja prawdźepodobnje telko kaž „wuliw“.Ernst Eichler a Werner Mühlmer: Die Namen der Städte in Mecklenburg-Vorpommern. Ingo Koch Verlag, Rostock 2002, ISBN 3-935319-23-1

Wot druheje połojcy 19. lětstotka je Usedom woblubowany dowolowy cil, wosebje dla swojich dołhich pěskowych přibrjohow. 

 Žórła 

 Wotkazaj 

 Oficielna strona turistiskeho zwjazka Usedom

Kategorija:Kupa w Baltiskim morju
Kategorija:Geografija Mecklenburgsko-Předpomorskeje
Kategorija:Zapadopomorske wojewódstwo
Kategorija:Kupa w Němskej
Kategorija:Geografija Pólskeje
Kategorija:Kupa w Europje